ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ આયુષ ચિકિત્સકો સાથે સંવાદ કર્યો
આયુષ વિભાગ એ રાષ્ટ્રને સ્વસ્થ રાખવા માટેની એક લાંબી પરંપરા સાથે જોડાયેલ છે; કોવીડ-19નો ફેલાવો રોકવા માટે તેની મહત્વની ભૂમિકા છે: પ્રધાનમંત્રી
આયુષ દ્વારા આ રોગનો ઈલાજ કરાયો હોવાના દાવા અને તથ્યોની તપાસ થવી જરૂરી: પ્રધાનમંત્રી
ટેલીમેડીસીનના આ મંચનો ઉપયોગ જાહેર જનતા સુધી પહોંચવામાં અને તેમને સતત જાગૃત કરવા માટે કરો: પ્રધાનમંત્રી
પ્રધાનમંત્રીએ #YogaAtHome ને પ્રોત્સાહન આપવા માટે આયુષ મંત્રાલયના પ્રયત્નોની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે વિડીયો કોન્ફરન્સના માધ્યમથી આયુષ વિભાગના ચિકિત્સકો સાથે વાતચીત કરી
પ્રધાનમંત્રીએ જણાવ્યું કે આયુષ વિભાગ દેશને સ્વસ્થ રાખવા માટેની એક લાંબી પરંપરા સાથે જોડાયેલો છે અને કોવીડ-19ને પહોંચી વળવા માટેના વર્તમાન પ્રયત્નોમાં તેનું મહત્વ અનેકગણું વધી જાય છે. પ્રધાનમંત્રીએ નોંધ્યું કે તેમનું નેટવર્ક દેશમાં લંબાઈ અને પહોળાઈ બંને રીતે વિસ્તૃત છે આથી તેમની માટે એ અતિશય જરૂરી છે કે તેઓ ડબ્લ્યુએચઓની માર્ગદર્શિકા અનુસાર કામ કરીને સારી આદતો કે જે વાયરસના પ્રસારને અટકાવવા માટેના પ્રયત્નો દરમિયાન અપનાવવી જોઈએ તે અંગેનો સંદેશ ફેલાવવા માટે આ નેટવર્કનો ઉપયોગ કરે. તેમણે આ મુશ્કેલ સમય દરમિયાન મનને હળવું કરવા અને શરીરને સશક્ત બનાવવા માટે #YogaAtHome ને પ્રોત્સાહન આપવા માટે આયુષ મંત્રાલય દ્વારા વર્તમાન સમયમાં ચાલી રહેલ પ્રયાસોની પણ પ્રશંસા કરી હતી.
પ્રધાનમંત્રીએ આયુષ દ્વારા આ રોગનો ઈલાજ હોવાના કરવામાં આવેલ બિનઆધારભૂત દાવાઓની પ્રમાણભૂતતા ચકાસવાના મહત્વ ઉપર પણ ભાર મૂક્યો હતો અને ઉમેર્યું હતું કે આયુષ વૈજ્ઞાનિકો, આઈસીએમઆર, સીએસઆઈઆર અને અન્ય સંશોધન સંસ્થાઓએ પ્રમાણ આધારિત સંશોધન કરવા માટે સાથે આવવું જોઈએ. તેમણે કહ્યું કે આ પડકારને પહોંચી વળવા માટે સમગ્ર આરોગ્યકાળજી કાર્યદળનો ઉપયોગ કરવા માટે દેશ તૈયાર હોવો જ જોઈએ અને જો જરૂર પડે તો સરકાર દ્વારા આયુષ સાથે સંકળાયેલ ખાનગી ડોક્ટર્સ પાસેથી પણ મદદ માંગી શકાય તેમ છે.
પ્રધાનમંત્રીએ સલાહ આપી હતી કે આયુષ દવાઓના ઉત્પાદકો તેમના સંસાધનોનો ઉપયોગ મહત્વની વસ્તુઓ જેવી કે સેનીટાઈઝર્સ કે જેની અત્યારે સૌથી વધુ માંગ છે તે બનાવવા માટે પણ કરી શકે છે. તેમણે ટેલિમેડીસીનના મંચનો ઉપયોગ વધુમાં વધુ જાહેર જનતા સુધી પહોંચવા માટે અને આ રોગચાળા સામે લડવા માટે સતત જાગૃતિ ફેલાવવા કરવામાં આવે એવું તેમને આહ્વાહન કર્યું હતું. તેમણે આ રોગચાળાને નાથવા માટે સંપૂર્ણ શક્તિ સાથે સામાજિક અંતર જાળવવાના મહત્વ ઉપર પણ વધુ ભાર મૂક્યો હતો.
આયુષ મંત્રાલયના ચિકિત્સકોએ કોવીડ-19 સામેના યુદ્ધમાં દેશની આગેવાની કરવા બદલ પ્રધાનમંત્રીની પ્રશંસા કરી હતી. તેમણે રોગપ્રતિકારક શક્તિને મજબુત બનાવવા માટે આ પરંપરાગત પદ્ધતિઓની અસર વિષે વાત કરી હતી. તેમણે લક્ષણો આધારિત ઈલાજ માટે સંશોધન હાથ ધરવાના તેમના પ્રયત્નોનો પણ ઉલ્લેખ કર્યો હતો અને સંકટના આ સમય દરમિયાન રાષ્ટ્રની સેવા કરવાની તેમની ઈચ્છા વ્યક્ત કરી હતી.
પ્રધાનમંત્રીએ જણાવ્યું હતું કે સમગ્ર વિશ્વમાં ભારતની પરંપરાગત ઔષધીઓ અને ઉપચાર પદ્ધતિઓ અંગે જાગૃતિ ફેલાવવી એ અત્યંત મહત્વનું છે. તેમણે સતત લોકોની સેવામાં રત રહેલા આયુષ ચિકિત્સકોનો આભાર વ્યક્ત કર્યો હતો અને ફરી એકવાર કોવીડ-19 વિરુદ્ધ ભારતની આ લડાઈમાં તેમણે નિભાવવા માટેની મહત્વપૂર્ણ ભૂમિકા ઉપર ભાર મૂક્યો હતો.
આ સંવાદ દરમિયાન આયુષના કેન્દ્રીય મંત્રી, આયુષ મંત્રાલયના કેબીનેટ સચિવ અને સચિવે પણ ઉપસ્થિત રહ્યા હતા.
GP/DS
(
પ્રધાનમંત્રીનું કાર્યાલય
પ્રધાનમંત્રી શ્રીએ ઈસ્ટરના ખાસ અવસર પર ખ્રિસ્તી સમુદાયના આધ્યાત્મિક નેતાઓ સાથે મુલાકાત કરી
દિલ્હીમાં સેક્રેડ હાર્ટ કેથેડ્રલની મુલાકાતની ઝલક શેર કરી
પ્રધાનમંત્રી શ્રી નરેન્દ્ર મોદીએ ઈસ્ટરના વિશેષ અવસર પર ખ્રિસ્તી સમુદાયના આધ્યાત્મિક નેતાઓ સાથે મુલાકાત કરી. શ્રી મોદીએ આ પ્રસંગે દિલ્હીમાં સેક્રેડ હાર્ટ કેથેડ્રલની મુલાકાતની ઝલક પણ શેર કરી હતી.
પ્રધાનમંત્રીએ ટ્વીટ કર્યું;
"આજે, ઇસ્ટરના ખૂબ જ ખાસ અવસર પર, મને દિલ્હીમાં સેક્રેડ હાર્ટ કેથેડ્રલની મુલાકાત લેવાની તક મળી. હું ખ્રિસ્તી સમુદાયના આધ્યાત્મિક નેતાઓને પણ મળ્યો.
અહીં કેટલીક ઝલક છે."
"ઇસ્ટર પર સેક્રેડ હાર્ટ કેથેડ્રલ, દિલ્હીની કેટલીક વધુ તસવીરો.
આ દિવસે સમાજમાં વધુ સુખ અને સંવાદિતા રહે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ મ્વાલિમુ ન્યરેરેને તેમની 100મી જન્મજયંતી પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ મહાન નેતા અને ભારતના મિત્ર મ્વાલિમુ ન્યરેરેને તેમની 100મી જન્મજયંતી પર શ્રદ્ધાંજલિ આપી છે. શ્રી મોદીએ કહ્યું કે મ્વાલિમુ ન્યરેરેના એકતા અને સમાનતાના સિદ્ધાંતો આજે પણ એટલા જ સુસંગત છે. તેમનું જીવન અને કાર્ય આપણા બધા માટે સતત પ્રેરણા બની રહેશે, એમ શ્રી મોદીએ વધુમાં ઉમેર્યું હતું.
પ્રધાનમંત્રીએ ટ્વીટ કર્યું;
"મ્વાલિમુ ન્યરેરેનું જીવન અને તેમનું કાર્ય આપણા બધા માટે સતત પ્રેરણા બની રહે છે. તેમણે જે એકતા અને સમાનતાના સિદ્ધાંતોની હિમાયત કરી હતી તે આજે પણ હંમેશની જેમ સુસંગત છે. મહાન નેતા અને ભારતના મિત્રને તેમની 100મી જન્મજયંતી પર મારી શ્રદ્ધાંજલિ."
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બર્મિંગહામમાં CWG 2022માં વેઈટલિફ્ટિંગમાં બ્રોન્ઝ મેડલ જીતવા બદલ ગુરદીપ સિંહને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બર્મિંગહામમાં CWG 2022માં વેઈટલિફ્ટિંગમાં બ્રોન્ઝ મેડલ જીતવા બદલ ગુરદીપ સિંહને અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"સખત પરિશ્રમ અને સમર્પણ ઉત્કૃષ્ટ પરિણામો તરફ દોરી જાય છે... આ તે છે જે ગુરદીપ સિંહે CWGમાં વેઇટલિફ્ટિંગમાં બ્રોન્ઝ મેડલ જીતીને બતાવ્યોં છે. તેણે આપણા નાગરિકોમાં આનંદની ભાવનાને આગળ વધારી છે. તેમને અભિનંદન અને શુભેચ્છાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
સરદાર પટેલ રાષ્ટ્રીય એકતા પુરસ્કાર-2021 માટે નામાંકન 15 ઓગસ્ટ 2021 સુધી ખુલ્લુ છે
સરદાર પટેલ રાષ્ટ્રીય એકતા પુરસ્કાર માટે ઓનલાઈન નામાંકન/ભલામણોની પ્રક્રિયા જારી છે અને નામાંકન/ભલામણોની છેલ્લી તારીખ 15 ઓગસ્ટ 2021 છે. નામાંકનો/ભલામણો ગૃહ મંત્રાલયની વેબસાઈટ https://nationalunityawards.mha.gov.in પર ઓનલાઈન સ્વીકારવામાં આવી રહી છે.
ભારત સરકારે સરદાર વલ્લભભાઈ પટેલના નામ પર ભારતની એકતા અને અખંડિતતામાં યોગદાનના ક્ષેત્રે સર્વોચ્ચ નાગરિક પુરસ્કારની સ્થાપના કરી છે. પુરસ્કાર રાષ્ટ્રીય એકતા અને અખંડિતતાના કારણને પ્રોત્સાહન આપવા અને એક મજબૂત તથા એક ભારતના મૂલ્યને સુદૃઢ કરવા માટે ઉલ્લેખનીય અને પ્રેરક યોગદાનને માન્યતા આપવા માગે છે.
ધર્મ, જાતિ, લિંગ, વંશ, જન્મસ્થળ, વય કે વ્યવસાયના ભેદ વિના ભારતનો કોઈપણ નાગરિક અને કોઈપણ સંસ્થા/સંગઠન પુરસ્કાર માટે પાત્ર બની શકશે.
ભારતમાં સ્થિત કોઈપણ ભારતીય નાગરિક કે સંસ્થા કે સંગઠન આ પુરસ્કાર માટે વિચારણા કરવા કોઈ વ્યક્તિ કે સંસ્થા અથવા સંગઠનને નોમિનેટ કરી શકે છે. વ્યક્તિ/સંસ્થા/સંગઠન પણ ખુદને નોમિનેટ કરી શકે છે. રાજ્ય સરકારો, કેન્દ્રશાસિત પ્રદેશો તથા ભારત સરકારના મંત્રાલયો પણ પુરસ્કાર માટે નામાંકન મોકલી શકે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 230
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 102.10 કરોડને પાર
છેલ્લા 24 કલાકમાં 77 લાખથી વધુ ડોઝ આપવામાં આવ્યા છે
સાજા થવાનો દર હાલમાં 98.17%, માર્ચ 2020 પછી સૌથી વધુ
છેલ્લા 24 કલાકમાં 15,906 દૈનિક નવા કેસ નોંધાયા
ભારતમાં સક્રિય કેસનું ભારણ  235 દિવસમાં સૌથી ઓછું
સાપ્તાહિક પોઝિટિવિટી દર  29 દિવસથી 2% કરતા ઓછો
છેલ્લા 24 કલાકમાં 77,40,676 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 102.10 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,01,28,910 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,78,202
|
|
બીજો ડોઝ
|
|
91,47,348
|
|
FLWs
|
|
પ્રથમ ડોઝ
|
|
1,83,69,369
|
|
બીજો ડોઝ
|
|
1,57,13,610
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
40,66,93,956
|
|
બીજો ડોઝ
|
|
12,57,05,164
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,19,01,451
|
|
બીજો ડોઝ
|
|
9,09,49,627
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,80,56,100
|
|
બીજો ડોઝ
|
|
6,37,94,200
|
|
કુલ
|
|
1,02,10,43,258
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,35,48,605 દર્દીઓ સાજા થઇ ગયા છે અને છેલ્લા 24 કલાકમાં વધુ 16,479 દર્દીઓ સાજા થયા છે.
આના કારણે એકંદરે સાજા થવાનો દર 98.17% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 15,906 નવા કેસ નોંધાયા છે.
119 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ 2 લાખથી ઓછું થઈ ગયું છે અને હાલમાં 1,72,594 છે, 235 દિવસમાં સૌથી નીચું છે. હાલમાં સક્રિય કેસો દેશના કુલ પોઝિટિવ કેસોના 0.51% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 13,40,158 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 59.97 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.23% છે જે છેલ્લા 30 દિવસથી 2%થી ઓછો છે, જ્યારે દૈનિક પોઝિટીવિટી દર આજે 1.19% નોંધાયો છે. દૈનિક પોઝિટીવિટી દર છેલ્લા 20 દિવસથી 2%થી ઓછો છે અને સળંગ 55 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 191
માહિતી અને પ્રસારણ મંત્રાલય
64માં રાષ્ટ્રીય ફિલ્મ પુરસ્કાર – 2016ની જાહેરાત
શ્રેષ્ઠ ગુજરાતી ફિલ્મ ‘રોંગ સાઈડ રાજુ’
‘કસાવ’ સર્વ શ્રેષ્ઠ ફીચર ફિલ્મ
અક્ષર કુમારને ફિલ્મ ‘રૂસ્તમ’ માટે સર્વશ્રેષ્ઠ અભિનેતાનો પુરસ્કાર
નવી દિલ્હી, 07-04-2017
ફિચર ફિલ્મ – નોન ફિચર ફિલ્મ, સિનેમા પર સર્વશ્રેષ્ઠ લેખન અને સૌથી વધુ ફિલ્મ અનુકૂળ રાજ્ય પુરસ્કારના નિણાર્યક મંડળોના અધ્યક્ષોએ આજે 64માં રાષ્ટ્રીય ફિલ્મ પુરસ્કાર – 2016ની જાહેરાત કરી. ફિચર ફિલ્મ કેન્દ્રીય નિર્ણાયક મંડળના અધ્યક્ષ પ્રખ્યાત ફિલ્મ નિર્માતા શ્રી પ્રિયદર્શનને તેમની મલયાલમ ફિલ્મ કાંચીવરમ માટે ઓળખાય છે. નોન ફિચર ફિલ્મ નિર્ણાયક મંડળના અધ્યક્ષ શ્રી રાજૂ મિસ્રા હતા જ્યારે ફિલ્મ લેખન નિર્ણાયક મંડળની અધ્યક્ષ સુશ્રી ભાવના સોમાયા હતી. નવી શ્રેણીના રૂપમાં શરૂ કરાયેલા સર્વાધિક ફિલ્મ અનુકૂલ રાજ્ય પુરસ્કારની જાહેરાત તેલુગુ ફિલ્મ ઉદ્યોગના લોકપ્રિય નિદેશક શ્રી રાધા કૃષ્ણા જાગરલામુડીએ કરી હતી. રાષ્ટ્રપતિ 3 મે, 2016ના રોજ રાષ્ટ્રિય ફિલ્મ પુરસ્કાર પ્રદાન કરશે.
પુરસ્કારોની જાહેરાત પહેલા સિનેમા પર સર્વશ્રેષ્ઠ લેખન માટે 64માં રાષ્ટ્રિય ફિલ્મ પુરસ્કારોના નિર્ણાયક મંડળના સભ્યો પોતાનો રિપોર્ટ સૂચના તેમજ પ્રસારણ રાજ્યમંત્રી કર્નલ રાઠૌડને સોંપશે. ફિચર અને નોન ફિચર શ્રેણીઓના નિર્ણાયક મંડળના સભ્યોએ ગઈકાલે પોતાનો રિપોર્ટ સૂચના તેમજ પ્રસારણ મંત્રી શ્રી વેંકૈયા નાયડૂને સોંપ્યો હતો.
આ વર્ષે રાષ્ટ્રીય ફિલ્મ પુરસ્કારોની વિવિધ શ્રેણીઓમાં પ્રખ્યાત વિજેતાઓમાં સર્વશ્રેષ્ઠ ફિચર ફિલ્મ શ્રેણીમાં ‘કસાવ’ અને નોન ફિચર ફિલ્મ શ્રેણીમાં ‘ફાયરફ્લાઈજ ઈન એબિસ’ સામેલ છે. ‘નીરઝા’ ફિલ્મમાં કરાયેલી ભૂમિકા માટે સુશ્રી સોનમ કપૂરને ફિચર ફિલ્મ શ્રેણીમાં વિશેષ ઉલ્લેખ પુરસ્કાર પ્રદાન કરાયો છે. સંવિધાનની આઠમી અનુસૂચિમાં નિર્દિષ્ઠ ભાષાઓ ઉપરાંત અન્ય ભાષાઓની ફિલ્મને પણ પુરસ્કાર અર્પણ કરાયા છે. સર્વશ્રેષ્ઠ મોરન ફિલ્મ માટે પુરસ્કાર ‘હાંડુક’ને તથા સર્વશ્રેષ્ઠ તુલૂ ફિલ્મ પુરસ્કાર ‘મદીપુને’ અપાયો. ગુજરાતી ભાષા માટે સર્વશ્રેષ્ઠ ફિલ્મ માટે ‘રોંગ સાઈડ રાજુ’ ફિલ્મની પસંદગી કરવામાં આવી છે.
વિવિધ શ્રેણીઓમાં રાષ્ટ્રીય ફિલ્મ પુરસ્કાર વિજેતાઓની યાદી જોવા માટે અહીં ક્લિક કરો.
AP/J.Khunt/GP
(Visitor Counter : 180
પ્રધાનમંત્રીનું કાર્યાલય
પ્રધાનમંત્રીએ પુરૈચ્ચી તલૈવર ડૉ.એમ.જી. રામચંદ્રન સેન્ટ્રલ રેલવે સ્ટેશન સંપૂર્ણપણે સૌર ઉર્જાથી સંચાલિત થવાથી ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ પુરૈચ્ચી તલૈવર ડૉ.એમ.જી. રામચંદ્રન સેન્ટ્રલ રેલવે સ્ટેશન સંપૂર્ણપણે સૌર ઉર્જાથી સંચાલિત થવાથી ખુશી વ્યક્ત કરી.
રેલવે, સંદેશાવ્યવહાર અને ઇલેક્ટ્રોનિક્સ અને માહિતી ટેકનોલોજી મંત્રી શ્રી અશ્વિની વૈષ્ણવને જવાબ આપતા ટ્વિટમાં પ્રધાનમંત્રીએ કહ્યું;
“તે જોઈને આનંદ થયો કે જ્યારે પણ સૌર ઉર્જાની વાત આવશે, ત્યારે પુરૈચ્ચી તલૈવર ડૉ.એમ.જી. રામચંદ્રન સેન્ટ્રલ રેલવે સ્ટેશન ત્યારે આપણને માર્ગ બતાવશે.”
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે સક્રિય કેસમાં સતત ઘટાડાના વલણને જાળવી રાખ્યું
- સતત બીજા દિવસે 7.5 લાખથી ઓછા સક્રિય કેસ
- 14 રાજ્યો / કેન્દ્રશાસિત પ્રદેશોએ 1% કરતા ઓછો મૃત્યુદર હાંસલ કર્યો
- દેશમાં છેલ્લા 24 કલાકમાં 61,775 દર્દીઓ સાજા થયા હોવાનું નોંધાયુ છે
- દેશમાં છેલ્લા 24 કલાકમાં 10,83,608 પરીક્ષણો લેવામાં આવ્યા છે.

Press Information Bureau
Ministry of Information and Broadcasting
Government of India
ભારતે સક્રિય કેસમાં સતત ઘટાડાના વલણને જાળવી રાખ્યું, સતત બીજા દિવસે 7.5 લાખથી ઓછા સક્રિય કેસ, 14 રાજ્યો / કેન્દ્રશાસિત પ્રદેશોએ 1% કરતા ઓછો મૃત્યુદર હાંસલ કર્યો
વધુ વિગતો માટે: https://pib.gov.in/PressReleasePage.aspx?PRID=1666354
પ્રધાનમંત્રીએ વિશેષ રાષ્ટ્રજોગ સંબોધન કર્યું
વધુ વિગતો માટે: https://pib.gov.in/PressReleasePage.aspx?PRID=1666306
પ્રધાનમંત્રીએ રાષ્ટ્રને કરેલ સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1666257
પ્રધાનમંત્રીએ પોલીસ સ્મૃતિ દિવસ નિમિત્તે ફરજ સમયે શહીદ થયેલા પોલીસ કર્મીઓને શ્રદ્ધાંજલિ અર્પી
વધુ વિગતો માટે: https://pib.gov.in/PressReleasePage.aspx?PRID=1666353
પ્રધાનમંત્રી શ્રી નરેન્દ્ર મોદી અને કોરિયાના રાષ્ટ્રપતિ મહામહિમ મુન જે-ઇન વચ્ચે ટેલીફોનિક સંવાદ
વધુ વિગતો માટે: https://pib.gov.in/PressReleasePage.aspx?PRID=1666454
કેન્દ્રીય ગૃહ મંત્રી શ્રી અમિત શાહે કહ્યું કે ભારતીયોની સલામતી અને સ્વસ્થ જીવન મોદી સરકારની સર્વોચ્ચ પ્રાથમિકતા છે
વધુ વિગતો માટે: https://pib.gov.in/PressReleasePage.aspx?PRID=1666259
મંત્રીમંડળે 2019-2020 માટે ઉત્પાદકતા લિંક્ડ બોનસ અને બિન-ઉત્પાદકતા લિંક્ડ બોનસને મંજૂરી આપી
વધુ વિગતો માટે: https://pib.gov.in/PressReleasePage.aspx?PRID=1666395
ડૉ. હર્ષ વર્ધન દ્વારા કોવિડ -19 માટે પુનહનીયોજીત દવાઓ અંગેની સીએસઆઈઆરની ભાગીદારીવાળી ક્લિનિકલ ટ્રાયલ્સ વેબસાઇટ "CURed" શરૂ કરવામાં આવી.
વધુ વિગતો માટે: https://www.pib.gov.in/PressReleseDetail.aspx?PRID=1666171
કોવિડ - 19 ની પૃષ્ઠભૂમિ સામે રાજ્યો અને કેન્દ્રશાસિત પ્રદેશોની રાષ્ટ્રીય આયુષ મિશન મંત્રાલય  ની પ્રવૃત્તિઓની આયુષ મંત્રાલય દ્વારા ઉચ્ચ-સ્તરની સમીક્ષા
વધુ વિગતો માટે: https://www.pib.gov.in/PressReleseDetail.aspx?PRID=1666173
(Visitor Counter : 149
નાણા મંત્રાલય
આવકવેરા વિભાગે કોવિડ-19 મહામારી વચ્ચે 20 લાખથી વધુ કરદાતાઓને રૂ. 62,361 કરોડના રિફંડની ચુકવણી કરી
કોવિડ-19 મહામારીની સ્થિતિમાં કરદાતાઓને મદદરૂપ થવા માટે તેમના બાકી રહેલા રિફંડની ચુકવણી કરવા બાબતે સરકાર દ્વારા 8 એપ્રિલ 2020ના રોજ લેવામાં આવેલા નિર્ણયને અનુલક્ષીને, આવકવેરા વિભાગે 8 એપ્રિલથી 30 જૂન 2020 દરમિયાન દર મિનિટે 76 કેસોની પતાવટ કરવાની ઝડપ સાથે મોટી સંખ્યામાં કરદાતાઓને રિફંડની ચુકવણી કરી છે. માત્ર 56 દિવસના આ સમયગાળામાં, કેન્દ્રીય પ્રત્યક્ષ કરવેરા બોર્ડ  દ્વારા 20.44 લાખથી વધુ કેસોમાં રૂ. 62,361 કરોડ રૂપિયાના રિફંડની ચુકવણી કરવામાં આવી છે.
એવું જણાવવામાં આવ્યું હતું કે, કરદાતાઓ આવકવેરા વિભાગની આ મહત્વપૂર્ણ સુવિધાનો અનુભવ કરી રહ્યા છે જે કરદાતાઓ માટે અનુકૂળ હોવા ઉપરાંત, કોવિડ-19 મહામારીના સમયમાં તેણે વિપુલ પ્રમાણમાં પ્રવાહિતા પ્રદાતા તરીકે પણ સુવિધા કરી આપી છે. આ સમયગાળામાં કરદાતાઓના 19,07,853 કેસોમાં રૂપિયા 23,453.57નું આવકવેરા રિફંડ અને 1,36,744 કેસોમાં રૂપિયા 38,908.37 કરોડનું કોર્પોરેટ ટેક્સ રિફંડ રિલીઝ કરવામાં આવ્યું છે. આટલી મોટી રકમનું રિફંડ અને આટલી મોટી સંખ્યામાં કેસોની પતાવટ સંપૂર્ણપણે ઇલેક્ટ્રોનિક માધ્યમથી કરવામાં આવી છે અને કરદાતાઓના બેંક ખાતાંમાં સીધી જ રિફંડની રકમ જમા કરાવવામાં આવી છે. થોડા વર્ષો પહેલાં જે પદ્ધતિઓને અનુસરવામાં આવતી હતી તેનાથી વિપરિત, આ રિફંડના કેસોમાં, કોઇ કરદાતાઓને પોતાનું રિફંડ રિલીઝ કરવા માટે વિભાગની કચેરીનો સંપર્ક કરવાની જરૂર પડી નથી. તેમને સીધુ જ પોતાના બેંક ખાતાંમાં રિફંડ પ્રાપ્ત થઇ ગયું છે.
CBDTએ પુનરોચ્ચાર કરતા કહ્યું હતું કે, કરદાતાઓએ વિભાગના ઇમેલ પર તાત્કાલિક પ્રતિભાવ આપવો જોઇએ જેથી તેમના કિસ્સામાં રિફંડની રકમની પણ પ્રક્રિયા થઇ શકે અને તુરંત તે ઇશ્યુ થઇ શકે. આવકવેરા વિભાગના આવા ઇમેલમાં કરદાતાની બાકી નીકળતી રકમ, તેમના બેંક ખાતાના નંબર અને ખાધ/મિસમેચના સમાધાન માટે રિફંડ ઇશ્યુ કરતા પહેલાં તેમના પુષ્ટિકરણની જરૂર પડે છે. આવા તમામ કિસ્સામાં, કરદાતાઓ તરફથી તાત્કાલિક પ્રતિભાવ આપવામાં આવે તો, આવકવેરા વિભાગ તેમના રિફંડની પ્રક્રિયા ઝડપથી અને ત્વરિત રીતે કરી શકે છે.
GP/DS
(
ગૃહ મંત્રાલય
દેશમાં વર્તમાન પૂરની સ્થિતિની સમીક્ષા કરવા રાજ્યકક્ષાના ગૃહમંત્રી શ્રી નિત્યાનંદ રાયે ઉચ્ચ સ્તરીય બેઠકની અધ્યક્ષતા કરી
નવી દિલ્હી, 07-08-2019
કેન્દ્રીય ગૃહમંત્રી શ્રી અમિત શાહના નિર્દેશાનુસાર દેશના જુદા-જુદા ભાગોમાં સર્જાયેલી પૂરની પરિસ્થિતિ અને આ પરિસ્થિતિનો સામનો કરવા કેન્દ્રીય મંત્રાલયો / સંસ્થાઓની તૈયારીની સમીક્ષા કરવા ગૃહ રાજ્યમંત્રી શ્રી નિત્યાનંદ રાયે ઉચ્ચ સ્તરીય બેઠકની અધ્યક્ષતા કરી હતી.
કેન્દ્રીય હવામાન ખાતા એ જાણકારી આપી હતી કે છેલ્લા 2 દિવસ દરમિયાન મહારાષ્ટ્ર, કેરળ અને કર્ણાટકમાં અત્યંત ભારે વરસાદ પડ્યો છે. વધુમાં ગુજરાત, પશ્ચિમ મધ્યપ્રદેશ અને પૂર્વ રાજસ્થાનમાં આગામી 24 કલાકમાં ભારે વરસાદ પડવાની સંભાવના છે. NDRFના DGએ માહિતી આપી હતી કે તમામ જરૂરી સાધન-સામગ્રી સાથે NDRFની 83 ટૂકડીઓ ચાર રાજ્યોના પૂર પ્રભાવિત વિસ્તારોમાં તૈનાત કરવામાં આવી છે. આ ટૂકડીઓ સૈન્ય, નૌકાદળ, હવાઇદળ અને કોસ્ટગાર્ડની 173 ટૂકડીઓ ઉપરાંત છે. ઉપરાંત MHA, NDRF, IMD અને CWCમાં નિયંત્રણ કક્ષો સમગ્ર પરિસ્થિતિ ઉપર 247ના ધોરણે ધ્યાન રાખી રહ્યાં છે. તેમણે અત્યાર સુધી 82,000 લોકોને સલામત સ્થળે ખસેડ્યાં છે અને 2325 લોકોની બચાવ કામગીરી હાથ ધરી છે.
આ સમીક્ષા હાથ ધર્યા બાદ ગૃહ રાજ્યમંત્રી શ્રી નિત્યાનંદ રાયે વરિષ્ઠ અધિકારીઓને સંબંધિત રાજ્યોમાં દક્ષિણ-પશ્ચિમ ચોમાસાને કારણે સર્જાયેલી પરિસ્થિતિનો સામનો કરવા તમામ શક્ય પગલાં હાથ ધરવા અને પૂર પ્રભાવિત રાજ્યોને તમામ જરૂરી સહાયતા પુરી પાડવાના નિર્દેશો આપ્યાં હતા. રાહત અને બચાવ કામગીરી સાથે સંકળાયેલી NDRF, MoD અને અન્ય સંસ્થાઓએ ખાતરી આપી હતી કે સંબંધિત રાજ્યો તરફથી પ્રાપ્ત થતી વિનંતીઓ તાત્કાલિક ધોરણે પરિપૂર્ણ કરવામાં આવી રહી છે.
આ બેઠક દરમિયાન ગૃહસચિવ, NDRFના DG, NDMAના સભ્યસચિવ, ગૃહમંત્રાલય, સંરક્ષણ મંત્રાલય, કેન્દ્રિય જળ કમિશન અને ભારતીય હવામાન વિભાગના વરિષ્ઠ અધિકારીઓ હાજર રહ્યાં હતા.
કેન્દ્રીય ગૃહમંત્રી સતત સમગ્ર પરિસ્થિતિ ઉપર નજર રાખી રહ્યાં છે અને જરૂરી પગલાં હાથ ધરવા માટે સંબંધિત અધિકારીઓને સૂચના આપી રહ્યાં છે.
DK/NP/J.Khunt/GP
(Visitor Counter : 91
પ્રધાનમંત્રીનું કાર્યાલય
પ્રધાનમંત્રીએ નીરજ ચોપરાને ટોક્યો ઓલિમ્પિક 2020માં જેવલિન થ્રોમાં સુવર્ણ ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ નીરજ ચોપરાને ટોક્યો ઓલિમ્પિક 2020માં જેવલિન થ્રોમાં સુવર્ણ ચંદ્રક જીતવા બદલ અભિનંદન પાઠવ્યા હતા.
એક ટ્વિટમાં પ્રધાનમંત્રીએ કહ્યું;
"ટોક્યોમાં ઇતિહાસ રચવામાં આવ્યો છે! આજે @Neeraj_chopra1 એ જે હાંસલ કર્યું છે તે કાયમ યાદ રહેશે. યુવાન નીરજે અપવાદરૂપે સારું પ્રદર્શન કર્યું છે. તેઓ નોંધપાત્ર ઉત્સાહ સાથે રમ્યા અને અપ્રતિમ ધૈર્ય બતાવ્યું. સુવર્ણ ચંદ્રક જીતવા બદલ તેમને અભિનંદન. #Tokyo2020"
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 192.27 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 20.33 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,92,27,23,625
|
|
બાકી ઉપલબ્ધ
|
|
20,33,75,090
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 192.27 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 20.33 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 117
પ્રધાનમંત્રીનું કાર્યાલય
પ્રધાનમંત્રી શ્રી મધ્યપ્રદેશના સીએમને મળ્યા
પ્રધાનમંત્રી શ્રી નરેન્દ્ર મોદીએ આજે મધ્યપ્રદેશના મુખ્યમંત્રી શ્રી શિવરાજ સિંહ ચૌહાણ સાથે મુલાકાત કરી અને મધ્યપ્રદેશ સરકારની સુશાસન પહેલો અને તેમની પરિવર્તનકારી યોજનાઓ લોકોના જીવનમાં કેવી રીતે સકારાત્મક પરિવર્તન લાવી રહી છે તેની ચર્ચા કરી.
એક ટ્વિટમાં, પ્રધાનમંત્રીશ્રીએ કહ્યું;
"MP CM શ્રી @ChouhanShivrajજી સાથે મુલાકાત કરી, જેમણે MP સરકારની સુશાસન પહેલો અને કેવી રીતે તેમની પરિવર્તનકારી યોજનાઓ લોકોના જીવનમાં સકારાત્મક પરિવર્તન લાવી રહી છે તેની ચર્ચા કરી."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પેટ્રોલિયમ અને કુદરતી ગેસ મંત્રાલય
ભારતીય વ્યૂહાત્મક પેટ્રોલિયમ ભંડારમાંથી ક્રૂડ ઓઈલ રિલીઝ
ભારતનો એ દ્રઢ વિશ્વાસ છે કે તરલ હાઈડ્રોકાર્બનનું મૂલ્ય નિર્ધારણ ઉચિત, જવાબદાર અને બજારની તાકાતો દ્વારા થવું જોઈએ. ભારતે ઓઈલ ઉત્પાદક દેશો દ્વારા કૃત્રિમ રીતે ઓઈલની સપ્લાઈને માગના સ્તર નીચે સમાયોજિત કરવાના કારણે થનારા ભાવવધારા અને નકારાત્મક પરિણામને લઈને વારંવાર ચિંતા વ્યક્ત કરી છે.
ભારત પોતાના વ્યૂહાત્મક પેટ્રોલિયમ ભંડારમાંથી 50 લાખ  બેરલ ક્રૂડ ઓઈલ રિલીઝ કરવા સહમત થયું છે. ઓઈલ જારી કરવાની આ પ્રક્રિયા સમાંતર રીતે અને યુનાઈટેડ સ્ટેટ્સ ઓફ અમેરિકા, ચીન, જાપાન અને કોરિયા સહિત અન્ય મુખ્ય વૈશ્વિક ઊર્જા વપરાશકારોના પરામર્શ દ્વારા થશે.
માનનીય પ્રધાનમંત્રી ઘરેલુ સ્તરે પેટ્રોલિયમ/ડિઝલની ઊંચી કિંમતોની સતત સમીક્ષા કરી રહ્યા છે. ફુગાવાના દબાવને નિયંત્રિત કરવાના પ્રયાસો અંતર્ગત, ભારત સરકારે 3 નવેમ્બર, 2021ના રોજ પેટ્રોલ અને ડિઝલ પર ‘સેન્ટ્રલ એક્સાઈઝ ડ્યુટી’માં ક્રમશઃ રૂ. 5 અને રૂ. 10નો ઘટાડો કર્યો હતો. તેના પછી અનેક રાજ્ય સરકારો દ્વારા ઈંધણ પર લાગનારા વેટમાં ઘટાડો કરવામાં આવ્યો. સરકાર ભારે આર્થિક બોજ પછી પણ નાગરિકોને રાહત પ્રદાન કરવા માટે આ કઠિન કદમ ઉઠાવવામાં આવ્યા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(Visitor Counter : 218
મંત્રીમંડળ
ઔષધીય છોડના ક્ષેત્રમાં સહયોગ માટે ભારત અને ઈક્વાટોરિયલ ગિની વચ્ચે સમજૂતી કરારને મંત્રિમંડળે આપી મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ઔષધીય છોડના ક્ષેત્રમાં સહયોગ માટે ભારત અને ઈક્વાટોરિયલ ગિનીની વચ્ચે સમજૂતી કરારને કાર્યોત્તર મંજૂરી આપી દીધી છે.
આ સમજૂતીથી બંને દેશો વચ્ચે ઔષધીય છોડના ક્ષેત્રને પ્રોત્સાહન મળશે. જે અંતર્ગત સંશોધન કાર્યો, પ્રશિક્ષણ પાઠ્યક્રમો, સંમેલનો અને બેઠકોના આયોજન માટે જરૂરી નાણાંકીય સંસાધન આયુષ મંત્રાલય અંતર્ગત રચાયેલ રાષ્ટ્રીય ઔષધીય છોડ બોર્ડ માટે ફાળવાયેલ બજેટ તથા યોજનાઓમાં પ્રાપ્ત કરાવાશે.
પૃષ્ઠભૂમિ :
જૈવ વવિધતાની બાબતમાં ભારત દુનિયામાં સમૃદ્ધ દેશોમાનો એક છે. દેશમાં 15 કૃષિ આબોહવાવાળા ક્ષેત્રો છે. ફૂલોવાળા છોડની 17 થી 18 હજાર પ્રજાતિઓ છે. 7 હજારથી વધુ ઔષધીય છોડ છે, જેને આયુર્વેદ, યૂનાની, સિદ્ધ અને હોમિયોપેથી જેવી પારંપરિક ચિકિત્સા પ્રણાલીમાં સૂચિબદ્ધ કરાયા છે. દેશના લગભગ 1,178 ઔષધીય છોડોની પ્રજાતિઓનો વ્યવસાય થાય છે. જેમાંથી 242 પ્રજાતિઓની વાર્ષિક ઘરેલૂ વપરાશ 100 મેટ્રિક ટનથી પણ વધુ છે. ઔષધીય છોડ પારંપરિક ચિકિત્સા પદ્ધતિ અને ઔષધીય ઉદ્યોગનો એક પ્રમુખ આધાર સ્ત્રોત હોવાની સાથે જ ભારતની વસતિનો એક મોટા ભાગને આજીવિકા અને સ્વાસ્થ્ય સુરક્ષા પણ પૂરી પાડે છે. વિશ્વ સ્તર પર પારંપરિક અને વૈકલ્પિક સ્વાસ્થ્ય સેવાઓમાં ઘણી વૃદ્ધિ થઈ છે જેથી ઔષધીય છોડનો વેપાર 120 અરબ અમેરિકી ડૉલર સુધી પહોંચી ગયો છે. આની 2050 સુધી સાત ખરબ અમેરિકી ડૉલર સુધી પહોંચવાની સંભાવના છે. મોટી સંખ્યામાં ઘણાં એવા છોડ છે જે ઉષ્ણ કટિબંધીય ક્ષેત્રમાં જોવા મળે છે. એવા છોડ ભારત અને ગિની બંને જગ્યામાં લગભગ એક સમાન ભૌગોલિક અને જળવાયુ સ્થિતિમાં હોવાના લીધે મોટી સંખ્યામાં છે.
NP/J.Khunt/GP/RP
(Visitor Counter : 71
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં દૈનિક ધોરણે 40,000 કરતાં ઓછા નવા કેસ નોંધાયા
- સક્રિય કેસનું ભારણ સતત ઘટી રહ્યું છે, હાલમાં સક્રિય કેસનું ભારણ 4.4 લાખ કેસ કરતાં ઓછુ
- દૈનિક પોઝિટીવિટી દર 4%ના મહત્વપૂર્ણ આંકથી ઘટીને 3.45% નોંધાયો
- છેલ્લા 24 કલાકમાં દેશમાં 10,99,545 નમૂનાનું પરીક્ષણ કરવામાં આવ્યું છે.
- સાજા થવાનો દર પણ એકધારો વધીને 93.76% સુધી પહોંચી ગયો છે.
- દેશમાં આજદિન સુધીમાં કુલ 86,04,955 દર્દીઓ સાજા થઇ ગયા છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતમાં દૈનિક ધોરણે 40,000 કરતાં ઓછા નવા કેસ નોંધાયા,સક્રિય કેસનું ભારણ સતત ઘટી રહ્યું છે, હાલમાં સક્રિય કેસનું ભારણ 4.4 લાખ કેસ કરતાં ઓછુ, દૈનિક પોઝિટીવિટી દર 4%ના મહત્વપૂર્ણ આંકથી ઘટીને 3.45% નોંધાયો
વધુ વિગતો માટે: https://pib.gov.in/PressReleasePage.aspx?PRID=1675326
બહુપક્ષીય સહકાર એ કોવિડ -19 જેવા વૈશ્વિક પડકારોને દૂર કરવા માટેની મહત્વની કડી છે - ડૉ. હર્ષ વર્ધન
વધુ વિગતો માટે: https://pib.gov.in/PressReleasePage.aspx?PRID=1675327
પ્રધાનમંત્રીએ કોવિડ-19 રોગચાળા સામે પ્રતિભાવ અને નિયંત્રણ માટેની સ્થિતિ અને તૈયારીની સમીક્ષા કરવા મુખ્યમંત્રીઓ સાથે ઉચ્ચ સ્તરીય બેઠકની અધ્યક્ષતા કરી
વધુ વિગતો માટે: https://pib.gov.in/PressReleasePage.aspx?PRID=1675334
કેન્દ્રીય ગૃહમંત્રી શ્રી અમિત શાહે સ્પાઇસ હેલ્થ અને ભારતીય તબીબી સંશોધન પરિષદ  દ્વારા સંયુક્ત રીતે તૈયાર કરવામાં આવેલી મોબાઇલ કોવિડ-19 RT-PCR લેબનું ઉદ્ઘાટન કર્યું
વધુ વિગતો માટે: https://pib.gov.in/PressReleasePage.aspx?PRID=1675185
કોવિડ રોગચાળો દરમિયાન ગોવા પોલીસે પ્રશંસનીય કામગીરી કરી છે: શ્રીપદ નાઈક
વધુ વિગતો માટે: https://pib.gov.in/PressReleasePage.aspx?PRID=1675180
FACT CHECK
(Visitor Counter : 140